**PREMSA 7/11/16**

**«DEIXEM DE COMPETIR I COMENCEM A COOPERAR»**

El president de la Federació Valenciana de Municipis i Províncies, Rubén Alfaro, ha anunciat hui, durant la seua intervenció en el *Fòrum Europa.* Tribuna Mediterrània, i presentat pel Conseller d'Hisenda i Model Econòmic Vicent Soler, la posada en marxa d'una ***campanya valenciana sobre finançament del règim local amb l'eslògan «Amb menys fem més; necessitem multiplicar».*** Així ha explicat que «es tracta d'una campanya que sorgeix com a reivindicació legítima dels ajuntaments valencians per una millor i més justa finançament dels nostres municipis». «Es va intentar exposar amb transparència els camins que ens han portat a molts municipis a patir situació que els veïns són incapaços d'entendre com per exemple que municipis amb més de 50.000 habitants només tenen un electricista en plantilla», ha assenyalat Alfaro, alhora que ha lamentat que «la racionalitat s'ha convertit en irracionalitat».

De la mateixa manera ha assenyalat que la campanya en cap cas pretén ser «una trinxera i un altre episodi entre administracions» per això ha explicat «la inclusió del verb multiplicar en l'eslògan és una crida a la reflexió, a la cooperació i l'empatia entre tots per a aprendre dels camins erronis».

El president de l’FVMP ha apostat per reformular el paper dels ajuntaments en el marc de les administracions públiques, una aposta que ha resumit en una frase: ***«deixem de competir i comencem a cooperar»***. «És necessari aconseguir nous lideratges des d'aquestes institucions per a poder tindre una estratègia més enllà. Les institucions tenim que redefinir el nostre paper adaptant-ho al que esperen de nosaltres els ciutadans, impulsant una administració àgil, imaginativa que dinamitze ciutats i propicie sinergies» ha assenyalat Alfaro. Una cooperació que, segons ha explicat, ha d'iniciar-se amb «l'enfortiment entre totes les institucions públiques i no competir per espais comuns on la contesa només perjudica els ciutadans i els seus interessos perquè, amb sentit comú, la suma d'esforços ens permeta compartir costos i deixar de per a sumar esforços i aconseguir majors objectius».

Durant la seua intervenció el president de l’FVMP ha incidit en el paper rellevant i imprescindible que deuen d'adquirir els ajuntaments ja que «som una administració major d'edat, madura, preparada i capacitada per a influir i dissenyar el futur de les nostres ciutats». «Hem demostrat l'eficiència en les polítiques locals, hem mantingut equilibri pressupostari i complit objectius de deute», ha reiterat Alfaro mentres ha lamentat que «el nostre esforç no es veu correspost amb el govern central que bloqueja any rere any la petició d'utilitzar els excedents que generem per a ampliar en les millores als ciutadans». Per tot això ha reclamat un millor tracte per part del Govern central perquè «quan hom compleix deu ser tractat amb respecte i maduresa i deu de ser escoltat», ha apuntat.

Rubén Alfaro no ha deixat passar l'oportunitat per a mostrar el seu rebuig de la Llei de Racionalització de les Administracions Local (LRSAL) acusant-la de «posar en perill la base del municipalisme i la seua autonomia perquè pretén privar a les entitats locals d'algunes competències bàsiques». «Prima l'estabilitat pressupostària per damunt de l'atenció dels ciutadans i la qualitat en la prestació en els serveis» ha denunciat després de recordar que «és una llei que danya l'arrel mateixa del govern municipal». Per tot això ha reclamat novament la seua derogació «més ara que ja tenim govern».

De la mateixa manera s'ha mostrat molt crític amb la Llei d'Estabilitat Pressupostària i Sostenibilitat Financera que «suposa una estrangulació de les Hisendes locals ja que prioritza el pagament del deute enfront de qualsevol altre gasto social o inversió i coarta l'autonomia local».

Finalment ha agraït que per fi el Govern valencià haja inclòs en els pressupostos de la Generalitat per al 2017 el Fons de Cooperació Local. Una reivindicació històrica del municipalisme que està prevista en l'Estatut d'Autonomia i que suposa una important potenciació de l'autonomia local. «La seua dotació pressupostària és una gran notícia ja que érem l'única comunitat que no teníem aquest fons local» ha assenyalat Alfaro qui ha agraït l'esforç del Consell per la delicada situació que travessa la Comunitat pel infrafinançament.